text: Formål.
  Formålet er at illustrere hvordan enzymer i appelsin har betydning for frugtsaftens blandbarhed med vand.
  Sikkerhed og affald.
  Alt kan bortskaffes i almindelig dagrenovation/håndvask efter eksperimentet.
  Påkrævet sikkerhedsudstyr.
  Showfolk: handsker/kittel/grydelapper.
  Tilhørere: -
  Materialer.
  2 appelsiner, vand, citruspresser, to glas, gryde, termometer der kan måle op til 100 ºC
  Forklaring.
  I det glas, der ikke har været varmet op, sker der en lagdeling, så der nederst ligger noget grumset gult bundfald og øverst en ret klar væske. 
  Lagdelingen i den ukogte appelsinsaft skyldes appelsinens naturlige indhold af enzymet pektinesterase, der spalter pektin, som ellers ville have sørget for at appelsinens forskellige ”fibre” ville holde sig opløst i saften. I glasset der blev varmebehandlet sker der ingen lagdeling idet enzymet er blevet ødelagt (denatureret).
  Købe-appelsinjuice er som regel varmebehandlet, fordi de kræsne forbrugere synes lagdeling er ulækkert. Pektinesterase kan bruges til at gøre det lettere at få saften ud af appelsiner, og anvendes i øvrigt til at gøre æblejuice lækker og gennemsigtig.
  Alternativer.
  Forsøget tager laaang tid så et alternativ vil være at sprøjte pektinesterase ind under skallen på en hel appelsin f.eks. ved anvendelse af en engangssprøjte. I løbet af ca. 20 minutter vil appelsinen føles meget svampet, og hvis man skræller den (brug handsker!) vil man se at det hvide under skallen er nedbrudt af pektinesterasen. 
  Show noter.
  Gode kommentarer etc. Forberedelse; spektakulært; Hands-on; alder; svært at få til at lykkes.
  Nævn gerne gode forsøg man kan lave i forbindelse med dette så det giver en god rød tråd i showet.
  Nævn evt. ting man skal passe på, der får forsøget til at virke kedeligt.
  I den virkelige verden.
  Dette er et klassisk eksempel på hvordan enzymer, der er nødvendige for mange biologiske processer, kan ødelægges af at blive opvarmet. Man kan henvise til at gær ikke må opløses i for varmt vand når man bager (så virker det ikke af samme grund som pektinesterasen i dette forsøg; enzymer bliver inaktiveret ved opvarmning).
  Uafklarede spørgsmål.
  Ting vi bør finde ud af og få styr på –har du et svar?
  Hvad betyder det for appelsinjuice - er det derfor den laves fra koncentrat? Betyder pasteuriseringen noget?
  Hvor skaffer jeg materialerne.
  links til steder der sælger de nødvendige materialer.
  Andre beskrivelser.
  Websites med mere info: 
  - Link til Novozymes, som er en af verdens største enzymfabrikanter
  Dette open-source materiale kan findes på Wiki-bogen om Science Shows på (http://da.wikibooks.org/wiki/Scienceshow)